मोहब्बत दे इजहार आस्तै बाजार च हर चाल्ली दे सामान मजूद न। जवां दिल इंदे राहें अपनी कोमल भावनाएं गी प्रगट बी करङन पर हर साल वेलेटाइन डे उप्पर अपनी सियासत चमकाने आस्तै किश संगठन जिस चाल्ली जैह‌्‌‌‌‌रीला माहौल बनाई दिंदे न, ओह्‌दे च मोहब्बत भरे दिले आस्तै अपने प्यार गी परवान चाढ़ने दा जज्बा किश फिक्का जरूर पेई जंदा ऐ। जमाने दिएं बंदिशे त चोरी-छुप्पे प्यार दा इजहार करने आह्‌ले आस्तै एह् दिन खुलिऐ अपनी भावनाएं गी जाहिर करने दा दिन हुंदा ऐ पर जिस चाल्ली सियासत दा काला साया इस पवित्र दिन उप्पर पौन लगी पेआ ऐ ओह्‌दे कन्नै नेहा लगदा ऐ जे धड़कदे जवान दिल एह् आक्खने उप्पर मजबूर होई जांङन जे, "एह् दुनिया नफरत दा घर बार, प्यार नेईं जाने कोई।"